Lunde a debutat la echipa națională a Norvegiei în 2002, și a jucat 240 de meciuri în care a înscris 3 goluri. Ea este de patru ori campioană europeană (2004, 2006, 2008 și 2010). Lunde a devenit campioană mondială în 2011, a câștigat medalia de argint în 2007 și pe cea de bronz în 2009. În August 2008, împreună cu sora ei geamănă, Katrine a obținut medalia de aur la Jocurile Olimpice de vară, desfășurate la Beijing. Ea a fost selectată în echipa "All-Star Team" a competiției și a fost cel mai bun portar, cu un procentaj al paradelor de 42%.